بقيت امشي بالشوارع لساعات وانا مابعرف وين اروح بلش اوجاع الطلق من تعب المشي تظهر وتزيد وكل وجع طلقه الزق بشي حيط وشد على حالي لتروح صرت دق على جوزي كان الرقم المطلوب لايعمل حاليا صرت اصرخ بالشارع لحد يساعدني ميه الرحم نزلت وحسيت انو الولد راح ينزل بالشارع اتجمعو علي نسوان وستروا لعند ما اجت سياره الاسعاف اولدت بنتي الحمد لله وبقيت بالمشفى ايام ماحد اجا زارني حتى اختي بعتلها رساله بعد عشرات الاتصالات ما كانت ترد اعطيت عنوان بيتي لإداره المشفى بس كان الرد انو مافي حد بالبيت وانو البيت اتفضى من يومين وماحد ساكن فيه اعطيت اسم جوزي للشرطه اللي بعد اسبوع وانا بالمشفى اجا مع الشرطه وسلم عليه